E dempús arribauen es ores d’inquietud pera abséncia deth sòn marit, ues tardes interminables, d’angonia, demorant ar òme que james acabaue d’arribar, gessent ena pòrta dera barraca entà veir eth camin, en tot estrementir-se cada còp que sonaue ena luenhor bèth trait d’un caçador d’arongletes, en tot pensar qu’ère eth començament d’ua tragèdia, eth trait qu’esbauçaue eth cap deth cap de familha o que se li daurien es pòrtes dera preson.